Jazon

**Jazon** (grč. ***', ''Iáson'') u [[grčka mitologija|grčkoj mitologiji]] junak je poznat po pronalasku [[zlato|zlatnog]] runa, [[Ezon]]ov i [[Amfimina|Amfiminin]] sin.

== [[Etimologija]] ==
Jazonovo [[ime]] izvedeno je od [[grčki jezik|grčke]] [[riječ]]i , ''iasthai'' = "liječiti".

== Mitologija ==
=== Prije pohoda ===
[[Pelija]], [[Ezon]]ov polubrat, [[Tiro|Tirin]] i [[Posejdon]]ov sin, bio je gladan moći te je htio steći nadmoć nad cijelom [[Tesalija|Tesalijom]] te je zbacio kralja Ezona s prijestolja, ubivši sve njegove potomke koje je pronašao. [[Alkimeda]], Ezonova žena, već je imala novorođenog sina Jazona kojeg Pelija nije pronašao, a skrila ga je tako što su je žene okružile i pravile se da se tek porađa. Poslije je sina poslala [[Kentaur]]u [[Hiron]]u na poučavanje jer se bojala da bi ga u domovini Pelija ubio. Istodobno, Pelija se, paranoičan da ga tkogod ne bi zbacio, posavjetovao s proročicom koja mu je rekla da se čuva čovjeka koji će doći u jednoj [[sandale|sandali]].



Nekoliko godina poslije, [[Pelija]] je održavao igre u [[Posejdon]]ovu čast, a Jazon je stigao u [[Jolk]] i izgubio jednu od svojih sandala u rijeci [[Anaur]]u dok je pomagao starijoj ženi (prerušenoj [[Hera|Heri]]) da je prijeđe te ga je ona blagoslovila. Kad je Jazon ušao u grad, prozvali su ga kao čovjeka koji nosi jednu sandalu. Uplašeni je Jazon doveden pred Peliju, a on ga je pitao što bi on učinio kad bi bio suočen s čovjekom koji je njegova propast. Jazon mu je odgovorio da bi ga poslao po [[zlato|zlatno]] runo, nemoguću misiju, a Pelija ga je poslušao i to mu naredio.

=== Pohod na zlatno runo ===
Jazon je prikupio mnoge junake na brod [[Argo]], nazvan po svom kreatoru [[Arg (argonaut)|Argu]]. To su bili: [[Boreadi]], [[Heraklo]], [[Filoktet]], [[Pelej]], [[Telamon]], [[Orfej]], [[Kastor i Polideuk]], [[Atalanta]] i [[Eufem]]. Prema brodu, nazvani su [[Argonauti]]ma.

==== Otok Lemno ====
[[Lemno]], na zapadnoj obali [[Mala Azija|Male Azije]], bio je [[ostrvo|otok]] naseljen [[žena]]ma koje su pobile svoje muževe. Prekinule su sa štovanjem [[Afrodita|Afrodite]], a [[bog]]inja ih je za kaznu napravila da zaudaraju toliko da njihovi muževi ne mogu izdržati kraj njih. Muškarci su tako uzeli konkubine s [[Trakija|tračkog]] kopna, a ljute su se žene osvetile ubivši svakog muškarca. Kralja [[Toja|Toju]] spasila je njegova kćer [[Hipzipila]], kraljica ostalih žena, koja ga je stavila u [[more]] u škrinju da otpluta <small>(usp. [[Orfej]], [[Mojsije]])</small> te je poslije spašen.

Argonauti su zastali na [[ostrvo|otoku]], a žene su ih dočekale nenaoružane. Jazon je s kraljicom [[Hipzipila|Hipzipilom]] imao [[blizanci|blizance]], a ostali [[Argonaut]]i imali su muške potomke sa ženama, obnovivši tako stanovništvo. Nakon godine dana boravka na otoku, nastavili su s pohodom na [[zlato|zlatno]] runo.

==== Kizik i Mizija ====

Nakon [[Lemno|Lemna]] stigli su do Dolionaca čiji se kralj [[Kizik]] dobro odnosio prema njima. Argonauti su otplovili te se iste noći vratili na isto mjesto. U tami ih Dolionci nisu prepoznali te su ih zamijenili za neprijatelje. Tako su Argonauti ubili kralja Kizika, a Kizikova žena počinila je [[samoubistvo|samoubojstvo]]. Kad je svanulo, shvatili su kakvu su užasnu grešku napravili.

Kad su stigli do [[Mizija|Mizije]], poslali su muškarce da nađu hrane i vode. Među njima bio je i [[Heraklo]]v ljubimac [[Hila (mitologija)|Hila]]. Vodene [[nimfe]] zapazile su Hilu te ga povukle u izvor. Heraklo se vratio svojim zadacima, ali je Hila zauvijek izgubljen.

==== Finej i Harpije ====
Uskoro je Jazon stigao do dvora kralja [[Finej]]a u [[Trakija|Trakiji]], kojem je [[Apolon]] dao dar proročastva. Poslije je, zbog otkrivanja [[bog|božanskih]] namjera [[čovjek|ljudima]], dobio izbor - da bude slijep i živi normalan život ili da bude prorok te kratko živi - a izabrao je da bude slijep. [[Helios|Helije]], bog [[Sunce|Sunca]], poslao je čudovišne [[Harpija|Harpije]] da spriječe Fineja da jede više nego što mu je potrebno za život, bivši ljut što je Finej izabrao život u tami umjesto na njegovu suncu.

Jazon se sažalio nad kraljem te je ubio [[Harpija|Harpije]] kad su se vratile. Druga inačica mita govori da su ih otjerali [[Boreadi]]. Zauzvrat, [[Finej]] je otkrio Jazonu gdje je [[Kolhida]] smještena te mu je rekao kako da prijeđe [[Simplegade]], začarane [[stijena|stijene]].



==== Kolhida ====
Jazon je stigao u [[Kolhida|Kolhidu]] ([[Crno more|crnomorska]] obala [[Gruzija|Gruzije]]) da bi uzeo [[zlato|zlatno]] runo. Kolhidski kralj [[Et]] obećao je da će mu ga dati, samo ako će uspjeti izvršiti tri teška zadatka. Kad ih je vidio, Jazon je pao u [[depresija|depresiju]]. No, [[Hera]] je nagovorila [[Afrodita|Afroditu]] da uvjeri svoga sina [[Eros]]a da pogodi Etovu kćer [[Medeja|Medeju]] strelicom da se zaljubi u Jazona. Tako je zaljubljena Medeja pomogla Jazonu u izvršavanju zadataka.

Prvi je zadatak bio da poore polje s [[vol]]ovima koji rigaju [[vatra|vatru]] koje je sam morao upregnuti. [[Medeja]] mu je dala pomast koja ga je štitila od vatrenog daha. Potom je Jazon zasijao [[sjeme]] - [[zmaj]]eve [[zubi|zube]] - iz kojih je nastala vojska ratnika. Medeja ga je prije bila upozorila na to te mu je rekla kako da ih pobijedi. Prije nego što su ga napali, bacio je [[kamen]] u gomilu. Vojnici nisu znali otkud je kamen došao te su se međusobno borili i poubijali. Posljednji je zadatak bio da svlada [[zmaj]]a koji nikad nije spavao, a čuvao je [[zlato|zlatno]] runo. Jazon je omamio zmaja napitkom od bilja koji mu je dala Medeja, a potom je s njom otplovio. Njezin ih je otac [[Et]] gonio, ali uspjeli su pobjeći ubivši njezina brata [[Apsirt]]a i bacivši dijelove njegova tijela u [[more]] te je Et zastao ga ih skupi.

=== Povratak ===
==== [[Kirka]] ====
Na povratku u [[Jolk]], [[Medeja]] je prorekla [[Eufem]]u da će jednog dana vladati [[Libija|Libijom]], a to se ispunilo preko njegova potomka [[Bat]]a.

[[Zeus]] je, da bi kaznio [[Medeja|Medeju]] zbog ubojstva vlastita brata, poslao niz oluja na [[Argo]] i otpuhao ih s kursa. Brod je progovorio i rekao im da pročišćenje trebaju tražiti kod [[Kirka|Kirke]], [[nimfe]] koja je živjela na obližnjem [[ostrvo|otoku]]. Nakon čišćenja, nastavili su put kući.



==== [[Sirena|Sirene]] ====
[[Kentaur]] [[Hiron]] rekao je Jazonu da bez [[Orfej]]ove pomoći nikad neće moći uspjeti proći [[Sirena|Sirene]], iste one kojima je i [[Odisej]] odolijevao, koje pjevaju prekrasnu pjesmu što začara mornare te oni počine brodolom. Kad je Orfej začuo glasove, izvukao je svoju [[lira (instrument)|liru]] i svirao ljepšu [[muzika|glazbu]] od njihove te ih nadglasao.

==== [[Talos]] ====
Argonauti su stigli do [[Krit|Krete]] koju je čuvao [[bronza|brončani]] čovjek [[Talos]]. Kad se brod približio, Talos je bacao veliko [[kamen]]je na brod, zadržavajući ga u [[zaljev]]u. Talos je imao jednu [[krv]]nu [[žila|žilu]] koja se protezala od njegova vrata pa sve do gležnja, a bila je zatvorena brončanim čavlom. [[Medeja]] je na nj bacila čaroliju da bi ga smirila, a potom je maknula čavao i iskrvario je do smrti, a Argonauti su nastavili dalje.

==== Povratak kralju ====

[[Medeja]] je, rabivši svoje čarobnjaštvo, tvrdila [[Pelija|Pelijinim]] kćerima da može pomladiti njegova oca tako da ga raskomada i komade skuha s magičnim biljem u kotlu. To je demonstrirala s [[ovca|ovcom]] koja je iskočila iz kotla kao janje. Naivne su djevojke raskomadale oca i stavile ga u kotao, ali Medeja nije dodala svoje čarobno bilje te je Pelija ostao mrtav. Druga inačica mita govori da je Medeja pomladila Jazonova oca [[Ezon]]a te su to kćeri vidjele pa su željele isto za svog oca.

[[Pelija|Pelijin]] sin [[Akast]] prognao je Jazona i [[Medeja|Medeju]] zbog ubojstva te su otišli živjeti u [[Korint]]. Ondje se Jazon oženio [[Kreuza|Kreuzom]], kćeri korintskog kralja, da bi učvrstio [[politika|političke]] veze. Medeja je bila bijesna na Jazona jer je prekršio bračne zavjete. Osvetila se tako što je, kao vjenčani dar, Kreuzi poklonila začaranu i prokletu haljinu. koja bi se prilijepila uz njezino tijelo i izgorjela kad bi je odjenula. Kreuzin je otac [[Kreont]] izgorio sa svojom kćeri kad ju je pokušao spasiti. Mahnita je Medeja potom ubila svu djecu koju je rodila Jazonu, bojeći se da će biti ubijeni ili porobljeni, te pobjegla u [[Drevna Atena|Atenu]].

Poslije su Jazon i [[Pelej]] napali [[Akast]]a te osvojili prijestolje [[Jolk]]a, a Jazonov je sin [[Tesal]] postao kralj. Jazon je, budući da je prekršio [[ljubav]]ne zavjete s [[Medeja|Medejom]], izgubio [[Hera|Herinu]] naklonost te umro usamljen i nesretan. Spavao je ispod [[Argo|Arga]] koji je trunući pao na nj i ubio ga.

== Literatura ==
* [[Euripid]]: '''[[Medeja (Euripid)|Medeja]]'''
* [[Apolonije]]: ***Argonautica**'

## Vanjske veze
* Jazon u grčkoj mitologiji